雖然已經拜咗師，但因為要喺短時間之內要學到有能力對付法拉利報到仇係一件唔容易嘅事，於是阿寬直頭叫黃師虎出山，黃師虎開頭點都唔肯，後來同意打賭如果阿寬呃得到佢就親自出馬對付法拉利。阿寬同wasabi幾個出晒奇謀怪招都呃唔到黃師虎，後來法拉利嘅助手火龍帶住幾個手下嚟到黃宅，開槍打傷咗黃師虎之外重炸咗佢屋企，於是黃師虎決定出山去搵法拉利算賬，重突然轉性要送鑽石畀佢老婆，嚇到wasabi嗌晒救命。